ISANDA LAUAS
Tere tulemast saatesse!
Mina olen Martti Ojares
ja mu tänane külaline on Jari Sippola.
Tere tulemast Jari! - Tänan!
Vastavalt meie saate tavadele
küsin ka sinult sinu noorusaja ja kodu kohta
ja ka sinu esimeste tähtsate aastate kohta.
Ma sündisin Vantaal 1980. aastal lestadiuslaste peres.
Olin 7-lapselises peres keskmine laps. Mul on 3 venda ja 3 õde.
Mul oli õnnelik lapsepõlv
ja lapsepõlvest saati
on suhe Jumalaga olnud tähtis mu jaoks.
Näiteks isiklik palveelu - see oli mulle tähtis.
Koguduses käimine oli ka tähtis.
Kiriku- ja siioni laulud said samuti armsaks.
Teismeeas muutusin aga kangesti kohtumõistvaks inimeseks.
Hakkasin oma õdelele- vendadele ja ümbritsevatele inimestele
näpuga näitama.
Kuigi nad olid usklikud,
aga minu meelest elasid nad ilmalikku elu.
Sellist elu, mis minu meelest usklikule ei sobi.
Olin kohtumõistja ja arvasin, et olen teistest parem.
Sellised mõtted olid mul siis.
Aga 18-aastaselt
hakkasin esimest korda elus süstemaatiliselt Piiblit lugema.
Jõudsin omale Jumala Sõna sisse ahmides
kolme järelduseni.
Selles osas siis, mida Jumal oma Sõna kaudu rääkis.
Esimene oli see, et sain aru, et mõistan teiste üle kohut.
Sain aru, et olen samasugune patune nagu teisedki.
Seda kaudu tõi Jeesus mulle kohtumõistmise asemel armulikkuse.
Ta tegi minust väga armuliku inimese.
Jumala Sõna räägib sellest, kui lihtne asi see usk on.
See on usk Jeesusesse, mis päästab
ega tee vahet lestadiuse või teiste vahel.
Lestadiuse omad arvavad,
et päästetud ja elavat usku omavd saavad olla ainult nende seas,
aga mõistsin, et see pole nii.
See oli sul aeglane protsess, kui lugesid Piiblit
ja avastasid: "Ärge mõistke kohut, et teie üle ei mõistetaks kohut!"
Mõtlen siinkohal sellele,
et teid oli kokku 7 last ja sina olid keskmine.
Kui Piiblis räägitakse seitsmest, siis see on nagu nädal
ja sina olid just seal nädala keskel. - Jah.
See on sul numeroloogiline-piibellik lähtekoht.
Jah, lisaks sellele on mu vanim vend minust 7 aastat vanem
ja noorim 7 aastat noorem.
See on väga imeline.
Need on sul head lähtekohad,
mis sinust tänaseni ka välja paistavad.
Me teame, et vanad lestadiuslased on väga piibellikud ja pühendunud,
aga sellega käib kaasas see,
et nad peavad endid teistest paremaks.
Jah. Sain vanadelt lestadiuslastelt
väga väärtusliku ja tähtsa teemoona eluks kaasa.
Nad rõhuvad armule ja andeksandmisele,
mis mulle endalegi Jumala Sõna kaudu tugevalt kirgastus
Jumal hakkas mind selle Sõna kaudu oma tööle kutsuma.
Lugesin lugusid ja tunnistusi
ka teiste ususuundade kristlaste kohta.
Leidsin neid ka Radio Dei'd kuulates.
Seda kaudu sain aru,
et elav usk on ka mujal peale vana lestadiuse liikumise.
Radio Dei'd kuulates
andis Jumal mulle kutsumuse oma riigi tööle.
Mulle said tähtsaks misjonitöö ja evangeeliumitöö.
Mõistsin, et Jeesus võib tulla tagasi, millal iganes,
aga siin maailmas on väga palju inimesi,
kes ei tunne veel Jeesust.
Samas on Jumal ju mind juba päästnud.
Paistab, et nüüd on seda vähem võrreldes sellega, kui olid 20-aastane.
Kristlus on ka Soomes läinud halvemas suunas.
Jah, just.
Mis siis sai, kui said 20-aastaseks?
Mäletan, et kui olid 24-aastane, toimus su usuelus suur muutus.
Kogu selles protsessis oli lõplikuks pöördepunktiks
kongress E4.
See oli 2004. aastal toimunud evangeelne kristlik ühiskongress.
Jumal kutsus mind seal taaskord väga tugevalt oma riigi tööle,
nii et mul polnud isegi muud valikut, kui vaid minna Jumalariigi tööle.
Sellel E4 kongressil tutvusin ka esimeste mittelestadiuse usklikega.
Olin selleks ajaks õppinud reklaamindust ja turundust.
Olin õppelepinguga reklaamibüroos tööl.
Seal mõtlesin, mida ma edasi tegema hakkan
ja mind kõnetas meediamisjon.
Jumal juhatas sedasi, et IRRTV juures oli vabanemas graafiku koht,
nii et nii läksingi IRRTV'sse tööle.
Sa olid seal kokku 10 aastat,
mille jooksul tehti seal erinevaid saateid ja üritusi.
Seoses sellega oli sul kümneid ja kümneid välisreise.
IRRTV ajal neid nii palju polnudki, kuigi mõned siiski.
Käisin reisidel ka vabal ajal. Kokku olen käinud üle 40 maal.
Tutvusin paljude inimestega üle 100-erinevalt maalt.
Kuidas need reisid siis organiseeriti?
Kuidas sattusid nii paljudesse maadesse?
Need oli seotud erinevate kristlike üritustega.
IRRTV töö kõrvalt osalesin ka muus kristlikus tegevuses.
Korraldasin noorte täiskasvanute misjonikonverentsi Transformission.
Samuti üle-Euroopalist Missionnet konverentsi,
mis oli ka noorte täiskasvanute misjonikonverents.
Seal olin Soome-poolne koordinaator.
Osalesin ka teistel rahvusvahelistel kristlikel üritustel.
Nende kaudu tutvusingi inimestega mitmelt erinevalt maalt.
Sul on ikka korralik võrgustik,
mille kaudu saad kontrollida, kus maakera osas mis olukord on.
Tänu neile kontaktidele ja tähelepanekutele
oled 10-15 aasta jooksul kogunud ikka üsna palju andmeid.
Mida tahaksid sealt esile tuua?
Kõige puudutavam on olnud kohtumine tagakiusatud kristlastega
nendes maades, kus kristlased elavad kitsikuses.
Oleme seal ja räägime nendega isiklikult.
Saan sealt ka endale julgustust,
sest nad elavad oma usku ikka nii reaalselt välja,
et nad ei karda surmagi.
See on olnud väga liigutav.
Millistes sellistes maades oled käinud?
Olen käinud Põhja-Aafrikas, Kesk-Aasias ja Kuubal.
Samuti Indias ja Sri Lankal.
Seal olen neid kohanud.
Kohates selliseid inimesi,
kes elasid ehtsalt oma usku välja,
siis mida nendega vesteldes avastasid?
Mulle on eriliselt jäänud meelde üks lugu Kesk-Aasiast.
Nad olid väga huvitatud Soome kristlikust olukorrast.
Kui rääkisin neile Soome väga masendavast olukorrast,
tõdes sealne pastor,
et Soome olukord on palju halvem kui neil.
Neil on selles mõttes lood palju paremad,
et sealsed kogudused on palju elavamad.
Evangeelne töö on ka väga aktiivne.
Sõpru ja tuttavaid
kohatakse ümberringi evangeeliumiga.
Olen kuulnud, et Põhja-Koreas, kus ollakse tõesti suures kitsikuses,
tegutsetalse põranda all ja kogetakse tagakiusu,
palvetatakse muu hulgas ka Soome eest -
Soome kristlaste eest,
kuigi neil endil on hing niidiga kaelas.
Aga nad mõistavad, kui oluline on Jeesuse ligiolu,
kui nad näevad, et Euroopas on palju religioossust.
Nii on.
Palves on nii, et üksteist peab kandma
ja usuõdede-vendade eest tuleb palvetada üle kogu maailma.
Siis aga said tööd XEE's.
Räägi sellest lähemalt. Ka sellest, mis see XEE on?
Mainin veel seda,
et IRRTV's oli oluline ka isiklik suhe Jeesusega
ja selles kasvamine.
Kogu selle protsessi keskel sattusin Soome Evangeelsesse Allianssi.
See on kristlaste ühisvõrgustik, kus olin kokku 13 aastat.
See oli edasimineku punkt kristlaste ühistööle ja ühistegevusele.
Tutvusin inimestega vist kõigist kirikkondadest ja ärkamisliikumistest.
Kes kõik sinna kuuluvad
ja mis on selle tegevuse läbivaks jooneks?
Seal on erinevad kirikkonnad, kogudused ja misjoniorganisatsioonid.
Esikohal on kristlik koostöö ja evangeelium -
kuidas seda koos edasi viia.
Samuti evangeliseerimise nägemused
ja kuidas teha kuuldavaks kristlaste ühine hääl Soomes?
Need on need raskuspunktid.
See on asjatundjate võrgustik.
Milline oli selle funktsioon siis ja milline on see praegusel hetkel?
Sa vist enam ei ole seal?
Olen just lõpetamas oma tööd seal.
No siis ongi hea küsida,
millised on su mõtted-tunded seda tööd lõpetades?
Näen selles suurt potentsiaali, mis on seotud kristlaste ühtsusega.
Me kristlased oleme liiga vähe koos ja ka teeme liiga vähe asju koos.
Allianssi tegevuse kaudu olen näinud, et koos tegemisel on suur potentsiaal.
Saaksime kristlastena olla
palju rohkem soolaks ja valguseks selles maailmas,
kui hoiaksime rohkem kokku.
Me näeme tänapäeval, kuidas kristlust surutakse alla
ja tahetakse marginaliseerida.
Mistõttu me vajaks seda väge, mis tuleks koos tegemiste kaudu.
Just.
Praegu just ongi õige aeg.
Õnneks on Evangeelsel Allianssil
uue strateegia järgi uued Jumala poolt juhitud suunad,
mistõttu usun, et lähiaastatel saab koostöö tähtsus kasvama.
Läheme nüüd selle XEE juurde. Mida see lühend tähendab?
XEE - Evangeliseerimine Eluviisina.
Olen nüüdseks olnud selles mõne aasta
ja lähen nüüd sinna täisajaga.
XEE on teenistus,
mis varustab kogudusi ja usklikke tunnistama Jeesusest.
Näiteks sellega, kuidas usuasjadest loominguliselt rääkida.
See varustab kogudusi.
EE - Evangeliseerimine Eluviisina. X viitab algupäraselt X-põlvkonnale,
aga ka paljundamisele,
kuidas paljundada Jeesusest tunnistajate arvu.
See töö käib paljuski rohujuure tasandil.
- Jah, nii see tõesti on.
Kas ma sain õigesti aru,
et kõigepealt peab alustama oma lähikeskkonnast?
Et siis sugulaste, naabrite jne. juurest?
Jah. Selle fookus on sellel, et kui räägitakse evangeliseerimisest,
siis arvatakse, et see on tundmatute inimeste kohtamine
tänaval.
Samas näitavad statistikad,
et suurem osa inimestest saab usklikeks
just mingi sõprussuhte kaudu.
Need suhted, mis me eludes on, on kõige tähtsamad.
Näha tuleb just seda,
et Jumal on pannud me ellu inimesi,
kes on meie suguvõsas, naabruses, töökohtadel.
Need inimesed on me elus
ja Jumal on andnud nad meile selle eesmärgiga,
et me usklikena räägiksime neile Jeesusest.
Neil inimestel pole tingimata teist usklikku kontakti,
kui just sina või just mina.
Just nende inimeste keskel, kus elame.
Need on kõige tähtsaimad.
See on väga tähtis selles võtmes,
et paljud kogudused on unustanud ära väljapoole mineku.
Näiteks tänavale ja aiaäärtesse.
Just seal on väga palju mitteusklikke, kellega peaks kohtuma.
Saan aru nii, et see organisatsioon on tugevalt rahvusvaheline,
kus saad ära kasutada kõik need kogemused,
mille oled erinevates maades saanud.
Jah.
Evangelism Explosion
on selle organisatsiooni katuseorganisatsioon.
Selle kaudu on see töö levinud kõikides maailma maades.
See on kohalikke kogudusi varustav teenimistöö.
Milliseid koolitusi te korraldate?
Eelkõige XEE kursuseid.
Nüüd on näiteks käsil 15-nädalane kursus.
See tähendab seda, et igal nädalal õpitakse teoorias,
kuidas luua inimesega kontakti ja kohtuda temaga ehedal moel.
Aga ka seda,
kuidas evangeliseerimisel vestlust arendada
ja kuidas kasvatada uut usklikku
ning kuidas seda kõike mitmekordistada.
Seda õpitakse teoorias,
tehes see läbi ka praktiliste harjutustena.
Igal nädalal minnakse praktikas kellegagi kohtuma.
Just meie omaste, lähedaste ja tuttavatega,
kogedes toredaid ja viljakaid vestlusi,
mille kohta osalejad annavad ka head tagasisidet,
kui hästi neid on koheldud.
Too mõni näide oma tegevuse kohta. Mida sa oled teinud?
Kuidas oled inimestega kohtunud ja millist tagasisidet oled saanud?
Mul on olnud erinevaid kohtumisi.
Ma ikka lõpus küsin inimeselt tagasisidet,
et kuidas talle see kohtumine meeldis?
Inimesed on alati öelnud,
et nad said olla nemad ise koos oma mõtetega.
Kohtumiste juures on väga tähtis ka kuulamine.
Meie ei ole need, kes räägivad,
vaid just see teine inimene võiks eelkõige rääkida oma mõtetest
ja meie peame ta ära kuulama.
Teame, et tänapäeva noortel läheb endisest halvemini.
Juba alates lasteaiast on juurde tulnud vaimseid probleeme.
Inimesed on üksi, kuigi neil on telefonid.
Ikkagi kogevad nad üksindust.
Milline on see põld, kus ka teie tegutsete?
On väga tähtis neid inimesi kohata.
Mõtlen tihti sellele, et on palju üksildasi inimesi.
Samas on ka palju neid, kes otsivad Jumalat.
Vahel üllatume oma kohtumiste ajal,
et sõber, sugulane või tuttav on usuasjadest tõeliselt huvitatud.
Nad ütlevad, et on juba aastaid nende asjade peale mõelnud.
Nii on ka paljud valmis andma oma elu Jeesusele.
Me usklikena loodame tihti,
et inimesed tuleksid meie juurde küsima,
aga see pole nii,
sest tänapäeva ühiskonnas peetakse usku väga isiklikuks asjaks,
mistõttu inimesed ei tule meie käest küsima.
Nii peavad usklikud ise minema nende juurde
ja võtma usuasjad jutuks.
Seda kaudu saabki selgeks,
et paljud on huvitatud ja on sellele lähedal.
Teile tahavad tulla töötegijad,
kellel on mõte ja soov kaasa teenida,
aga meil, inimestel, on tihti häbelikkus ja kartus
saada pilgatud selle pärast.
Jah, nii see on.
Need XEE kursused on just mõeldud kartusest ja häbist võitu saamiseks.
Need kursused annavad just julgust tunnistamiseks.
Nagu ma enne ütlesin,
olin ma kristliku tegevusega kõvasti seotud.
Osalesin erinevates misjonitöödes tugitegevustes.
Organiseerisin ka kristlikke üritusi ja muid asju.
Olin kõiges selles väga aktiivne.
Samas mind vaevas see,
et see oli rohkem nagu kabinettides istumine
ja vaid kristlaste omavaheline olemine.
See ei mõjutanud karvavõrdki minu argielu Jeesusest tunnistajana
uskmatus maailmas.
Teadvustasin endale,
et mu ümber on inimesi, kes ei tunne Jeesust,
aga samas oli mul kange kiire kõigi kristlike tegevustega,
et mul polnud aega kõige tähtsama asja jaoks
ehk Misjonikäsu täitmiseks mu enda argielus.
Aga samas polnud mul ka ei julgust ega oskusi,
kuidas neid usuasju edasi anda.
Selles olukorras kuulsingi Toni Liljamaa'lt XEE kursustest
ja niipea, kui sain asuda praktika kallale
ehk minna inimestega kohtuma,
siis mõistsin, et see on just see, mida vajan
ja mida Jumal soovib igale kristlasele.
See oli 2015. aastal, kui läksin XEE kursustele
ja see osutus mu elus täielikuks pöördepunktiks.
Õppisin praktiliste kogemuste läbi kontakti loomist.
Seda, kuidas arendada loomulikku vestlust
evangeelsetel teemadel.
Seal sain vestluse juhtimiseks igasuguseid töövahendeid.
Olen peale seda mitmeid inimesi usu juurde juhtinud.
Peale seda oli mul veel üks tähtis samm,
kui mind kutsuti teisele XEE kursusele.
Seal pidin olema tiimijuht
ja viima igal nädalal 2 inimest oma tiimist praktikale,
neid varustades.
Mõistsin, et see pole vaid minu jaoks,
et vaid mina saaks vajalikud vahendid evangeliseerimiseks,
vaid et ma saan varustada ka kahte teist inimest
samade vahenditega,
et nemad omakorda jüngredaksid teisi.
Selles peitubki paljundamise saladus -
see, kuidas me paljundame Jeesuse tunnistajate hulka
ja evangeliseerimise viisi.
Selline jüngrite tegemine on viljakas.
Sellest viiski mu töö edasi XEE tööle.
Tore on näha, kuidas arg ja uje usklik
kasvab XEE kursuse ajal esmalt oma usus,
saades julguse ja oskused tunnistamiseks.
Seejärel aga toob oma lähedased usule,
hakates jüngerdama nii neid kui teisigi.
Nagu Piibel ütleb -
iga päästetud hinge üle on taevas pidu.
Tööpõllul, kus tegutsed, oled sellele olukorrale üsna lähedal,
nähes ise, kuidas neid päästetud hingi tuleb.
Nii on ka selge, et teil, töötegijatel, on selle üle suur rõõm.
Jah.
Te näete, et teie töö pole olnud asjata. - Just.
Kuid küsimus pole vaid selles, et inimesed saaks usklikuks,
aga ka selles, et neist tehtaks jüngrid.
Just, sest see kõik peab paljunema ja minema edasi.
Aeg on nüüd nii kaugel,
et jätan sulle nüüd paar minutit vaba sõna jaoks.
Mul on meelel kolm asja,
mis on seotud isikliku tunnistamisega.
Esimene asi - on tähtis aru saada,
et inimesed ei saa evangeeliumist aru vaid sinu elule vaadates.
Isegi, et see on oluline elada välja kristlikku armastust ja headust,
siis selle põhjal ei saa veel keegi aru,
kes see Jeesus selline on, mis on Tema eesmärk
ja miks Teda vaja on.
Evangeelium on alati sõnaline sõnum,
mistõttu lisaks headele tegudele tuleb ka evangeeliumi jagada.
Sa ei saa tunnistada ainult oma elu põhjal,
vaid vaja läheb ka sõnalist sõnumit.
Kuidas aga alustada ja rääkida Jeesusest?
Küsimused on väga tähtsad.
Võid küsida inimeselt, mida ta arvab Jumalast,
mida tähendab tema jaoks usk
või mida tähendavad tema jaoks usundid?
Sedamoodi mine küsimustega edasi. Kuula ta ära ja küsi lisaküsimusi.
Nii ei pea sa muretsema, mida inimesele rääkida,
vaid sellest tekib juba ise hea vestlus
ja sealt edasi saad juba rääkida kõigest,
mis su südamel on.
Kolmandaks veel see,
et suurimaks hirmuks ja takistuseks Jeesusest rääkimisel on meil see,
et meil pole selleks oskusi ega varustust.
Me ei tea, kuidas seda vestlust edasi viia.
Siin tahan julgustada teid omandama neid praktilisi oskusi.
XEE kursus on just õige koht
omandamaks neid oskusi ja saamaks praktilisi kogemusi.
XEE kursuste koduleht: www.xee.fi
Kena kuulda, millest just rääkisid,
sest just praegu on vaja seda konkreetset
ja rohujuure tasandil head sõnumit Jeesusest Kristusest.
Rõõmustan väga sellest, et saad seda edasi viia
ja paljunegu te töö lühikese ajaga mitmekordseks!
Aitäh ja õnnistusi! - Aitäh!
Kui soovid toetada Eesti TV7 tööd, helista 900 1770 (kõne hind 10 euri).
Võid annetada ka pangaülekandega, leides me andmed www.tv7.ee Aitäh!
Tõlge: Raul Jürimaa